section_heading: Radnja
paragraph_text: Film počinje s ubojstvom u brijačnici. Kasnije, Anna Kitrova, primalja u londonskoj bolnici, na tijelu četrnaestogodišnje djevojke koja umire pri porodu, pronalazi dnevnik na ruskom jeziku. Pronalazi i kartu za trans-sibirski restoran koji je u vlasništvu Semjona, šefa ruske mafije ili vory v zakone ("lopovi u zakonu"). Anna odlučuje pronaći djevojčinu obitelj kako bi pronašla dom za novorođenu djevojčicu. Annina majka Helen je ne obeshrabruje, ali Annin ujak Stepan (rodom iz Kijeva), kojeg Ana zamoli da joj prevede dnevnik, upozori je da bude oprezna. Preko Semjona i njenog ujaka, Anna saznaje da su Semjon i njegov hvalisavi i nestabilni sin, Kiril, zlostavljali Tatjanu i prisiljavali je na prostituciju, te da je Semjon silovao djevojku.